|  |  |  |
| --- | --- | --- |
| **ΝΟΜΟΣ ΑΤΤΙΚΗΣ**  **ΔΗΜΟΣ ΓΑΛΑΤΣΙΟΥ**  Δ/ΝΣΗ: ΠΕΡΙΒ/ΝΤΟΣ & ΠΟΙΟΤΗΤΑΣ ΖΩΗΣ  ΤΜΗΜΑ**:** ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ |  | **«ΠΛΥΣΙΜΟ ΚΑΙ ΑΠΟΛΥΜΑΝΣΗ ΚΑΔΩΝ ΑΠΟΡΡΙΜΜΑΤΩΝ ΓΙΑ ΤΗΝ ΑΝΤΙΜΕΤΩΠΙΣΗ ΤΟΥ COVID-19»**  **ΑΡ. ΜΕΛ.: 39 / 2021**  **Κ.Α. : 00-6495.0002** |

# ΤΕΧΝΙΚΗ ΕΚΘΕΣΗ

Με την μελέτη αυτή προβλέπεται η παροχή υπηρεσίας για το πλύσιμο και την απολύμανση των κάδων απορριμμάτων που βρίσκονται σε κεντρικούς κοινόχρηστους χώρους του Δήμου Γαλατσίου, για την αντιμετώπιση του COVID-19. Λόγω της COVID 19 και των μέτρων που πάρθηκαν με σχετικούς εγκυκλίους ώστε να περιοριστεί η διασπορά της, σε μεγάλο ποσοστό εργαζομένων της Υπηρεσίας Καθαριότητας, οδηγούς και εργάτες, δόθηκαν άδειες ειδικού σκοπού ή άδειες γιατί ανήκαν σε ευπαθείς ομάδες, με αποτέλεσμα η μείωση αυτή του προσωπικού και ειδικά των οδηγών, να δυσχεράνει την εργασία του πλυσίματος των κάδων απορριμμάτων. Αν και το προσωπικό ήταν αισθητά μειωμένο, η Υπηρεσία Καθαριότητας, για χρονικό διάστημα άνω του ενός έτους, και προκειμένου να αντιμετωπίσει τη ρύπανση των κάδων, αλλά και τη δυσοσμία που προερχόταν από τους αυτούς ακόμα και όταν ήταν κενοί από απορρίμματα, για λόγους δημόσιας υγείας, εκτελούσε την εργασία πλυσίματος κάδων με το καδοπλυντήριο που διαθέτει. Σήμερα η Υπηρεσία Καθαριότητας εξακολουθεί να είναι σε δυσχερή θέση γιατί δίνονται οι θερινές άδειες στους εργαζομένους και για αυτό δεν δύναται να πλυθούν και να απολυμανθούν εγκαίρως όλοι οι κάδοι σύμμεικτων απορριμμάτων της πόλης που αριθμούν γύρω στους 2.000. Κρίνεται κατά συνέπεια επιτακτική η σύναψη έκτακτης σύμβασης με ιδιωτικό συνεργείο ώστε να γίνει άμεσα το πλύσιμο-απολύμανση των κάδων για λόγους υγιεινής και στα πλαίσια αντιμετώπισης της πανδημίας COVID 19.

Ο ενδεικτικός προϋπολογισμός της προμήθειας συμπεριλαμβανομένου του Φ.Π.Α 24% ανέρχεται στο ποσό των **37.200,00 €** και θα βαρύνει τον **ΚΑ: 00-6495.0002,** με τίτλο: **«ΔΑΠΑΝΕΣ ΓΙΑ ΑΝΤΙΜΕΤΩΠΙΣΗ ΣΥΝΕΠΕΙΩΝ ΚΟΡΩΝΟΙΟΥ COVID 19»** του προϋπολογισμού του Δήμου έτους 2021.

Η διενέργεια και η εκτέλεση της παρούσας προμήθειας διέπονται από τις διατάξεις της κείμενης νομοθεσίας.

|  |
| --- |
| Η ΣΥΝΤΑΞΑΣΑ  ΠΡΟΪΣΤΑΜΕΝΗ ΤΜ/ΤΟΣ  ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ  ΤΖΑΝΕΤΑΚΗ ΠΑΝΑΓΙΩΤΑ  ΠΟΛΙΤΙΚΟΣ ΜΗΧ/ΚΟΣ |

|  |  |  |
| --- | --- | --- |
| **ΝΟΜΟΣ ΑΤΤΙΚΗΣ**  **ΔΗΜΟΣ ΓΑΛΑΤΣΙΟΥ**  Δ/ΝΣΗ: ΠΕΡΙΒ/ΝΤΟΣ & ΠΟΙΟΤΗΤΑΣ ΖΩΗΣ  ΤΜΗΜΑ**:** ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ |  | **«ΠΛΥΣΙΜΟ ΚΑΙ ΑΠΟΛΥΜΑΝΣΗ ΚΑΔΩΝ ΑΠΟΡΡΙΜΜΑΤΩΝ ΓΙΑ ΤΗΝ ΑΝΤΙΜΕΤΩΠΙΣΗ ΤΟΥ COVID-19»**  **ΑΡ. ΜΕΛ.: 39 / 2021**  **Κ.Α. : 00-6495.0002** |

# ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

Οι εργασίες καθαρισμού και απολύμανσης των κάδων απορριμμάτων από τον ανάδοχο, γίνονται μετά από παρακολούθηση και περιλαμβάνουν τις τιμές αμοιβής τεχνίτη, ανειδίκευτου εργάτη και οδηγού, τη χρησιμοποίηση όλων των απαραίτητων μηχανικών και άλλων μέσων, καθώς και όλες τις νόμιμες κρατήσεις.

|  |  |  |  |  |  |
| --- | --- | --- | --- | --- | --- |
| **α/α** | **ΠΕΡΙΓΡΑΦΗ** | **ΜΟΝΑΔΑ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΔΑΠΑΝΗ** |
| **1.** | **πλύσιμο και απολύμανση κάδων απορριμμάτων** | Τεμ. | 2 Χ 2000 | 7,50 € | **30.000,00 €** |
|  |  |  | **ΣΥΝΟΛΟ** |  | **30.000,00** |
|  |  |  | **Φ.Π.Α. 24%** |  | **7.200,00** |
|  |  |  | **ΕΝΔΕΙΚΤΙΚΟΣ**  **ΠΡΟΫΠΟΛΟΓΙΣΜΟΣ** | | **37.200,00 €** |

ΓΑΛΑΤΣΙ 08/07/2021

|  |  |
| --- | --- |
| Η ΣΥΝΤΑΞΑΣΑ  ΠΡΟΪΣΤΑΜΕΝΗ ΤΜ/ΤΟΣ  ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ  ΤΖΑΝΕΤΑΚΗ ΠΑΝΑΓΙΩΤΑ  ΠΟΛΙΤΙΚΟΣ ΜΗΧ/ΚΟΣ | **ΘΕΩΡΗΘΗΚΕ**  Ο ΠΡΟΪΣΤΑΜΕΝΟΣ Δ/ΝΣΗΣ  ΠΕΡΙΒΑΛΛΟΝΤΟΣ & ΠΟΙΟΤΗΤΑΣ ΖΩΗΣ  ΜΑΡΚΟΠΟΥΛΟΣ ΓΕΩΡΓΙΟΣ  ΠΟΛΙΤΙΚΟΣ ΜΗΧΑΝΙΚΟΣ Τ.Ε |

|  |  |  |
| --- | --- | --- |
| **ΝΟΜΟΣ ΑΤΤΙΚΗΣ**  **ΔΗΜΟΣ ΓΑΛΑΤΣΙΟΥ**  Δ/ΝΣΗ: ΠΕΡΙΒ/ΝΤΟΣ & ΠΟΙΟΤΗΤΑΣ ΖΩΗΣ  ΤΜΗΜΑ**:** ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ |  | **«ΠΛΥΣΙΜΟ ΚΑΙ ΑΠΟΛΥΜΑΝΣΗ ΚΑΔΩΝ ΑΠΟΡΡΙΜΜΑΤΩΝ ΓΙΑ ΤΗΝ ΑΝΤΙΜΕΤΩΠΙΣΗ ΤΟΥ COVID-19»**  **ΑΡ. ΜΕΛ.: 39 / 2021**  **Κ.Α. : 00-6495.0002** |

|  |
| --- |
| **ΣΥΓΓΡΑΦΗ ΥΠΟΧΡΕΩΣΕΩΝ** |

**ΑΡΘΡΟ 1Ο**

Ηπαρούσα Συγγραφή Υποχρεώσεων αφορά στο πλύσιμο και την απολύμανση των κάδων απορριμμάτων του Δήμου για την αντιμετώπιση του covid-19 με μηχανήματα (καδοπλυντήρια) του αναδόχου.

**ΑΡΘΡΟ 2Ο**

Η διενέργεια του διαγωνισμού και η εκτέλεση της υπηρεσίας/εργασίας θα γίνουν σύμφωνα με την κείμενη νομοθεσία.

Η σχετική πίστωση θα βαρύνει τον κωδικό **Κ.Α. 00-6495.0002 (ΔΑΠΑΝΕΣ ΓΙΑ ΑΝΤΙΜΕΤΩΠΙΣΗ ΣΥΝΕΠΕΙΩΝ ΚΟΡΩΝΟΙΟΥ COVID 19).** Η Προϋπολογισθείσα δαπάνη είναι **37.200,00 €** συμπεριλαμβανομένου του ΦΠΑ 24%.

**ΑΡΘΡΟ 3°**

Ο χρόνος εκτέλεσης του συμβατικού αντικειμένου ορίζεται **έξι (6) μήνες** μετά την υπογραφή της σύμβασης, **ή μέχρι εξαντλήσεως του οικονομικού αντικειμένου της σύμβασης**.

**ΑΡΘΡΟ 4°**

### Τεχνική Περιγραφή εργασίας

(Το καδοπλυντήριο του αναδόχου θα ακολουθεί το πρόγραμμα του απορριμματοφόρου του Δήμου το οποίο ξεκινά τις πρώτες πρωινές ώρες).

* Θα απομακρύνει από το εσωτερικό του κάδου τυχόν σκουπίδια που υπάρχουν.
* Με ξύστρες θα αφαιρεί από το εσωτερικό δύσκολους ρύπους που έχουν προσκολλήσει στα τοιχώματα των κάδων.
* Θα τοποθετεί τον κάδο στο μηχάνημα ανύψωσης.
* Θα πλένει το εσωτερικό του κάδου με δύο μπέκ υψηλής πίεσης νερού ( ζεστού ).
* Σε περίπτωση που έχει δύσκολους ρύπους , το καδοπλυντήριο μας πρέπει να διαθέτει ακροφύσιο για να στοχεύει μηχανικά απευθείας στον ρύπο.
* Θα καθαρίζεται ο περιβάλλοντας χώρος του κάδου από μικροαντικείμενα.
* χει ﷽﷽﷽﷽﷽﷽το απορριμματοφνιων και Αφού καθαριστεί ο κάδος θα τοποθετείτε στην θέση του.
* Θα εφαρμόζεται απολύμανση με ψεκαστήρα προπιέσεως με ειδικό απολυμαντικό σκεύασμα.

﷽﷽﷽﷽﷽﷽﷽﷽ροφύσιο που στοχευου

-Ο αριθμός των κάδων είναι περίπου 2.000.

-Καθημερινά θα καθαρίζονται 80 έως 100 κάδοι.

-Ο καθαρισμός και η απολύμανση των κάδων θα γίνει δύο φορές μέσα στη διάρκεια της

σύμβασης. Ο πρώτος καθαρισμός θα πραγματοποιηθεί άμεσα και ο δεύτερος μετά από

δύο μήνες.

### Τεχνικά προσόντα αναδόχου – Προϋποθέσεις συμμέτοχης στον διαγωνισμό

Στο διαγωνισμό δικαιούνται να συμμετάσχουν επιχειρήσεις παροχής υπηρεσιών φυσικών προσώπων (ατομικών επιχειρήσεων) ή αντίστοιχων νομικών, αυτοτελώς ή σε κοινοπραξία. Οι διαγωνιζόμενοι πρέπει:

* Να διαθέτουν τον απαραίτητο εξοπλισμό και επάρκεια προσωπικού για την επιτυχή εκτέλεση του έργου, καθώς και τις απαραίτητες νόμιμες άδειες, για το λόγο αυτό, θα κατατεθεί υπεύθυνη δήλωση η οποία θα δεσμεύεται για τα παραπάνω.
* Να διαθέτουν Πιστοποιητικό διασφάλισης ποιότητας 9001 με πεδίο το αντικείμενο του διαγωνισμού.
* Να διαθέτουν πιστοποιητικό εγγραφής στο οικείο επαγγελματικό επιμελητήριο.
* Να διαθέτουν Πιστοποίηση Εφαρμογών Απολύμανσης.
* Να διαθέτουν ασφαλιστήριο συμβόλαιο στο οποίο να αναγράφεται ότι η ασφαλιστική κάλυψη αφορά τρίτους και την επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ΄ ελάχιστο 100.000,00 € ετησίως.
* Οι υποψήφιοι θα πρέπει να καταθέσουν τεχνική προσφορά, που θα αξιολογηθεί για την σαφήνεια, πληρότητα, τις δεσμεύσεις και τις εγγυήσεις ποιότητας.

**ΑΡΘΡΟ 5°**

### Υποχρεώσεις αναδόχου

1. Ο ανάδοχος τελεί πάντοτε υπό την εποπτεία της Δ/νσης Περιβάλλοντος και Ποιότητας Ζωής ως προς τις εντολές και οδηγίες της οποίας οφείλει να συμμορφώνεται.
2. Ο ανάδοχος υποχρεούται να εφαρμόζει τις περί τάξεως και ασφάλειας επί ατυχημάτων αστυνομικές διατάξεις και έχει την αποκλειστική ευθύνη για οποιοδήποτε ατύχημα ή βλάβη, που θα συμβεί στον ίδιο, στο προσωπικό του ή τρίτους από ενέργειες που έχουν άμεση ή έμμεση σχέση με την εκτέλεση της εργασίας.
3. Το πάσης φύσεως και ειδικότητας έμμισθο προσωπικό για την εκτέλεση της εργασίας αμείβεται και ασφαλίζεται αποκλειστικά από τον ανάδοχο. Σημειώνεται ρητά ότι απαγορεύεται η απασχόληση ανασφάλιστου προσωπικού. Σε περίπτωση απασχόλησης αλλοδαπών θα πρέπει αυτοί να κατέχουν νόμιμη άδεια εργασίας η οποία θα θεωρείται από τις αρμόδιες υπηρεσίες.
4. Σε περίπτωση βλάβης του μηχανολογικού εξοπλισμού ή καθοιονδήποτε τρόπο αδυναμίας εκτέλεσης εργασίας, ο ανάδοχος υποχρεούται στην άμεση αντικατάσταση του με άλλο έτσι ώστε να ολοκληρωθεί το προβλεπόμενο πρόγραμμα εργασιών χωρίς διακοπή. Η διακοπή εργασιών δεν μπορεί να υπερβεί το χρονικό διάστημα 24 ωρών. Υποχρεούται να ειδοποιήσει άμεσα την αρμόδια υπηρεσία για την αδυναμία εκτέλεσης της προγραμματισμένης εργασίας και να ενημερώσει με ποιο τρόπο και σε πόσο χρονικό διάστημα προβλέπει να προβεί στην επανόρθωση της.
5. Ο ανάδοχος ευθύνεται απεριόριστα για τις ζημιές προς τρίτους τις οποίες θα προξενήσει κατά τις εργασίες του με την υπαιτιότητα του. Θα πρέπει να προσκομίσει εντός 15 ημερών μετά την υπογραφή της σύμβασης βεβαίωση ότι θα είναι ασφαλισμένος προς τρίτους και θα καλύπτεται για την αστική Ευθύνη για ζημιές που τυχόν προκαλέσει κατά την εκτέλεση εργασιών που αφορούν το αντικείμενο της σύμβασης.
6. Όλες οι απαραίτητες εργασίες θα γίνονται σύμφωνα με τη διαδικασία, τους όρους και τις προϋποθέσεις που προβλέπονται στις σχετικές διατάξεις της κείμενης νομοθεσίας για τη διαχείριση των μη επικίνδυνων (στερεών) αποβλήτων και θα πρέπει με πλήρη και αποκλειστική ευθύνη του αναδόχου να ληφθούν όλα τα απαραίτητα μέτρα ασφαλείας.
7. Ο ανάδοχος θα πρέπει να διαθέτει τον εξοπλισμό και την τεχνογνωσία για την εκτέλεση της εργασίας. Ο μηχανολογικός εξοπλισμός που θα χρησιμοποιηθεί θα πρέπει να είναι εφοδιασμένος με τις νόμιμες άδειες (άδεια χρήσης μηχανήματος κ.α.) και πιστοποιήσεις.
8. Ο εξοπλισμός του αναδόχου που θα χρησιμοποιηθεί για την εκτέλεση της εργασίας θα πρέπει να διατηρείται καθαρός.
9. Τα οχήματα θα είναι εφοδιασμένα με τις ειδικές προβλεπόμενες άδειες και θα είναι κατάλληλα για την εκτέλεση της εργασίας σύμφωνα με τα προβλεπόμενα με τον ισχύοντα Κ.Ο.Κ και τις υγειονομικές διατάξεις.
10. Οι οδηγοί θα έχουν οπωσδήποτε την ανάλογη επαγγελματική άδεια οδηγήσεως .
11. Οι εργασίες θα γίνονται από κατάλληλα εκπαιδευμένο τεχνικό προσωπικό, υπό την επίβλεψη υπευθύνων της εταιρείας.
12. Ο ανάδοχος υποχρεούται να συμμορφώνεται με τις ισχύουσες υγειονομικές διατάξεις και του Κ.Ο.Κ περί καθαριότητας και μεταφοράς απορριμμάτων.
13. Οι συμβατικές εργασίες πλυσίματος και απολύμανσης των κάδων απορριμμάτων θα εκτελούνται από τον Ανάδοχο με δικά του οχήματα.
14. Στην περίπτωση έκτακτων αναγκών (λόγοι υγιεινής και ασφάλειας) και εφόσον ο Δήμος κρίνει ότι είναι απαραίτητο, ο ανάδοχος υποχρεούται να εκτελέσει το συμβατικό έργο κατά Κυριακές και Αργίες.

**ΑΡΘΡΟ 6°**

**Υποβολή προσφοράς**

Για τη διαμόρφωση της Οικονομικής Προσφοράς, οι διαγωνιζόμενοι θα πρέπει να λάβουν υπ' όψη ότι ο ανάδοχος με δική του ευθύνη και μέριμνα αναλαμβάνει το κόστος και τα έξοδα που αφορούν:

* + τη διάθεση του συνόλου του απαιτούμενου εξοπλισμού
  + το τακτικό service και συντήρηση του απασχολούμενου εξοπλισμού για τη διασφάλιση της άψογης λειτουργίας του
  + τη λειτουργία και κίνηση του εξοπλισμού (καύσιμα, λιπαντικά, λάστιχα, συντήρηση, κ.λ.π.)
  + την αμοιβή του άμεσα απασχολούμενου προσωπικού (μισθοδοσία και εργοδοτικές εισφορές των οδηγών, χειριστών και βοηθητικού προσωπικού) και λοιπά συναφή έξοδα με την απασχόληση του
  + την αμοιβή και κάθε είδους αποζημιώσεις, ασφαλίσεις και έξοδα κίνησης διοικητικού και τεχνικού προσωπικού
  + τις δαπάνες ιατρικής περίθαλψης του προσωπικού
  + την ασφάλιση ή αποζημίωση ατυχημάτων του προσωπικού καθώς επίσης και κάθε φύσης αποζημίωση προς τρίτους, κάθε είδους τέλη και φόρους οχημάτων (Κ.Τ.Ε.Ο, Κ.Ε.Κ, τέλη κυκλοφορίας, κ.λ.π.)
  + την τεχνική υποστήριξη, εποπτεία εκτέλεσης του έργου κλπ.

**ΑΡΘΡΟ 7°**

Μετά την απόφαση για την ανάθεση της υπηρεσίας, ο ανάδοχος υποχρεούται να προσέλθει στο Δημοτικό Κατάστημα εντός είκοσι (20) ημερών από την κοινοποίηση σχετικής έγγραφης ειδικής πρόσκλησης, για την υπογραφή της σύμβασης.

Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται από την ειδική πρόσκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ματαιώνεται (παρ.2, άρθρο 106 του Ν4412/2016).

Ματαίωση της διαδικασίας σύναψης δημόσιας σύμβασης μπορεί να λάβει χώρα με ειδικώς αιτιολογημένη απόφαση της αναθέτουσας αρχής, μετά από γνώμη του αρμόδιου οργάνου αν η επιλέγουσα προσφορά κριθεί ως μη συμφέρουσα από οικονομική άποψη και στις περιπτώσεις της παραγράφου 2 του άρθρου 106 του Ν4412/2016.

Η αναθέτουσα αρχή διατηρεί το δικαίωμα μετά από γνώμη του αρμόδιου οργάνου, να αποφασίσει, παράλληλα με την ματαίωση της διαδικασίας σύναψης και την επανάληψη οποιαδήποτε φάσης της διαδικασίας σύναψης, με τροποποίηση ή μη των όρων της .

### ΑΡΘΡΟ 8°

**Ασυνήθιστα χαμηλές προσφορές**

Όταν οι προσφορές φαίνονται ασυνήθιστα χαμηλές, ο Δήμος απαιτεί από τους οικονομικούς φορείς να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο δέκα (10) ημερών από την κοινοποίηση της σχετικής πρόσκλησης του Δήμου.

Η αναθέτουσα αρχή αξιολογεί τις παρεχόμενες πληροφορίες, σε συνεννόηση με τον προσφέροντα. Μπορεί να απορρίψει την προσφορά μόνο εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, λαμβάνοντας υπόψη τα στοιχεία που αναφέρονται στην παρ.2 του άρθρου 88 του Ν4412/2016. Η αναθέτουσα αρχή απορρίπτει την προσφορά εάν διαπιστώσει ότι η προσφορά είναι ασυνήθιστα χαμηλή, διότι δεν συμμορφώνεται με τις ισχύουσες υποχρεώσεις της παρ.2 άρθρου 18 του Ν4412/2016.

### ΑΡΘΡΟ 9°

**Προθεσμία παράδοσης - ποινικές ρήτρες**

Η επιβολή ποινικών ρητρών ισχύει όπως ορίζεται στο άρθρο 218 του Ν4412/2016. Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

Οι ποινικές ρήτρες υπολογίζονται ως εξής:

Α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ ενδιάμεσων προθεσμιών της αντίστοιχης προθεσμίας επιβάλλεται ποινική ρήτρα 2,5 % επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα.

Β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

Γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή των ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

### ΑΡΘΡΟ 10°

**Ποιοτική και ποσοτική παραλαβή**

Η ποιοτική και ποσοτική παραλαβή θα γίνει από Επιτροπές του Δήμου (παρ.5, άρθρο 221 του Ν4412/2016) και όπως ορίζει το άρθρο 219 και 220 του Ν 4412/2016.

Η παραλαβή των υπηρεσιών θα γίνει μετά από έλεγχο αυτών ως προς την ποσότητα και την ποιότητα και συμφωνία τους με τις σχετικές προδιαγραφές.

Η επιτροπή αφού συντάξει πρωτόκολλο παραλαβής μπορεί α) να παραλάβει την υπηρεσία, β) να παραλάβει την υπηρεσία με παρατηρήσεις λόγω αποκλίσεων από τις τεχνικές προδιαγραφές, γ) να απορρίψει την υπηρεσία.

Αν παραλάβει η επιτροπή την υπηρεσία με παρατηρήσεις, εφόσον κριθεί από την αρμόδια υπηρεσία που εκτελεί την σύμβαση ότι οι παρεκκλίσεις δεν επηρεάζουν την καταλληλότητα, με αιτιολογημένη απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, μπορεί να εγκριθεί η παραλαβή της υπηρεσίας, με ή χωρίς έκπτωση επί της συμβατικής τιμής. Σε αντίθετη περίπτωση εφόσον κριθεί από την αρμόδια υπηρεσία που εκτελεί την σύμβαση, ότι οι παρεκκλίσεις της υπηρεσίας επηρεάζουν την καταλληλόλητά, με αιτιολογημένη απόφαση της, ύστερα από γνωμοδότηση του αρμόδιου οργάνου, η υπηρεσία μπορεί να απορριφθεί.

Περιπτώσεις υπηρεσιών που απορρίφθηκαν ή κρίθηκαν παραλειπτέα με έκπτωση βάση του ελέγχου που διενήργησε η πρωτοβάθμια επιτροπή παραλαβής μπορούν να παραπέμπονται για επανεξέταση από δευτεροβάθμια επιτροπή παραλαβής, ύστερα από σχετικό αίτημα του αναδόχου , μέσα σε προθεσμία 20 ημερών ή αυτεπάγγελτα από την υπηρεσία. Η δευτεροβάθμια επιτροπή παραλαβής προβαίνει εκ νέου σε όλους τους προβλεπόμενους ελέγχους και συντάσσει σχετικό πρωτόκολλο παραλαβής ή απόρριψης και ακολουθείται η διαδικασία που προβλέπεται στο άρθρο 208 του Ν4412/2016. Τα έξοδα της δευτεροβάθμιας επιτροπής παραλαβής βαρύνουν τον ανάδοχο εφόσον η υπηρεσία απορριφθεί οριστικά ή παραληφθεί με έκπτωση. Τα έξοδα αυτά καταλογίζονται με απόφαση του αρμόδιου οργάνου και εκπίπτουν από το ποσό πληρωμής του αναδόχου ή εισπράττονται με βεβαίωση μέσω του δημόσιου ταμείου.

Τα πρωτόκολλα που συντάσσονται από τις επιτροπές παραλαβής, πρωτοβάθμιες ή δευτεροβάθμιες κοινοποιούνται υποχρεωτικά και στους αναδόχους.

### ΑΡΘΡΟ 11°

Εφ’ όσον παρέλθει χρόνος 15 ημερών και ο ανάδοχος έχει τηρήσει όλους τους όρους του παρόντος, έχει ολοκληρωθεί η παραλαβή και ο ποιοτικός έλεγχος, έχουν συνταχθεί τα πρωτόκολλα από τις αρμόδιες επιτροπές, προωθείται το τιμολόγιό προς πληρωμή, άλλως προωθείται προς πληρωμή το ποσόν που προέρχεται μετά την αφαίρεση των απαιτήσεων του Δήμου (εκπρόθεσμος παράδοση, κλπ.). Η πληρωμή της αξίας των εργασιών θα γίνει με την εξόφληση του 100% της συμβατικής αξίας μετά την οριστική παραλαβή.

ΓΑΛΑΤΣΙ 08/07/2021

|  |  |
| --- | --- |
| Η ΣΥΝΤΑΞΑΣΑ  ΠΡΟΪΣΤΑΜΕΝΗ ΤΜ/ΤΟΣ  ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ  ΤΖΑΝΕΤΑΚΗ ΠΑΝΑΓΙΩΤΑ  ΠΟΛΙΤΙΚΟΣ ΜΗΧ/ΚΟΣ | **ΘΕΩΡΗΘΗΚΕ**  Ο ΠΡΟΪΣΤΑΜΕΝΟΣ Δ/ΝΣΗΣ  ΠΕΡΙΒΑΛΛΟΝΤΟΣ & ΠΟΙΟΤΗΤΑΣ ΖΩΗΣ  ΜΑΡΚΟΠΟΥΛΟΣ ΓΕΩΡΓΙΟΣ  ΠΟΛΙΤΙΚΟΣ ΜΗΧΑΝΙΚΟΣ Τ.Ε |